CELEX: 22005D0008
Language: hu
Date: 2005-02-08 00:00:00
Title: Az EGT-Vegyesbizottság 8/2005 határozata (2005. február 8.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/17
            
         AZ EGT-VEGYESBIZOTTSÁG
   8/2005 határozata
   (2005. február 8.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 98. cikkére,
   mivel:
   
               (1)
            
            
               A 2003. október 14-én Luxemburgban aláírt, a Cseh Köztársaságnak, az Észt Köztársaságnak, a Ciprusi Köztársaságnak, a Lett Köztársaságnak, a Litván Köztársaságnak, a Magyar Köztársaságnak, a Máltai Köztársaságnak, a Lengyel Köztársaságnak, a Szlovén Köztársaságnak és a Szlovák Köztársaságnak az Európai Gazdasági Térségben való részvételéről szóló megállapodás (1) módosította a megállapodás II. mellékletét.
            
         
               (2)
            
            
               A műtrágyákról szóló, 2003. október 13-i 2003/2003/EK európai parlamenti és tanácsi rendeletet (2) be kell építeni a megállapodásba.
            
         
               (3)
            
            
               A 2003/2003/EK rendelet hatályon kívül helyezi a 76/116/EGK tanácsi irányelvet (3), a 77/535/EGK bizottsági irányelvet (4), a 80/876/EGK tanácsi irányelvet (5) és a 87/94/EGK bizottsági irányelvet (6).
            
         
               (4)
            
            
               A megállapodás II. mellékletének XIV. fejezetében (Műtrágyák) hivatkozott többi közösségi jogi aktus (a 89/284/EGK tanácsi irányelv, a 89/519/EGK bizottsági irányelv és a 89/530/EGK tanácsi irányelv) rendeltetését vesztette.
            
         
               (5)
            
            
               Ezért a megállapodás II. melléklete XIV. fejezete (Műtrágyák) egészének helyébe a 2003/2003/EK rendeletre való hivatkozás lép,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. melléklete XIV. fejezetének (Műtrágyák) szövege helyébe a következő szöveg lép:
   
      
                  „1.
               
               
                  
                     32003 R 2003: Az Európai Parlament és a Tanács 2003. október 13-i 2003/2003/EK rendelete a műtrágyákról (HL L 304., 2003.11.21., 1. o.).
               
            E megállapodás alkalmazásában e rendelet rendelkezéseit a következő kiigazításokkal kell értelmezni:
                  a)
               
               
                  Az EFTA-államok szabadon korlátozhatják a piacaikra történő belépést az e megállapodás hatálybalépésekor hatályos, a műtrágyák kadmiumtartalmára vonatkozó jogszabályaik rendelkezéseinek megfelelően. 2009-ben a szerződő felek együttesen újra áttekintik a helyzetet.
               
            
                  b)
               
               
                  Az I. melléklet A2. fejezetében az 1. szám 6. oszlop 3. bekezdésben zárójelben lévő szöveg a következő szöveggel egészül ki:
                  »Izland, Liechtenstein, Norvégia«.
               
            
                  c)
               
               
                  Az I. melléklet B.1.1., B.2.1. és B.4. fejezetében az 5. oszlop 3. pont, második bekezdés első francia bekezdés 6b. pontja után zárójelben lévő szöveg a következő szöveggel egészül ki:
                  »Izland, Liechtenstein, Norvégia«.”
               
            
   2. cikk
   A 2003/2003/EK rendelet izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   3. cikk
   Ez a határozat 2005. február 9-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. február 8-án.
      
         
            Az EGT-Vegyesbizottság részéről
         
         
            Az elnök
         
         Richard WRIGHT
      
   
   
      (1)  HL L 130., 2004.4.29., 3. o.
   
   
      (2)  HL L 304., 2003.11.21., 1. o.
   
   
      (3)  HL L 24., 1976.1.30., 21. o.
   
   
      (4)  HL L 213., 1977.8.22., 1. o.
   
   
      (5)  HL L 250., 1980.9.23., 7. o.
   
   
      (6)  HL L 63., 1998.3.9., 16. o.
   
   
      (7)  Alkotmányos követelmények nincsenek jelezve.